Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 4203

(2) Gyakorlati megfontolásból a Közösség azt óhajtja, hogy azok a független nemzetközösségi országok, amelyek ajánlatának címzettjei, a csatlakozást követően a lehető legrövidebb időn belül foglaljanak állást ezen ajánlat tekintetében. A Közösség a csatlakozási okmány VI. mellékletében felsorolt független nemzetközösségi országoknak azt javasolja, hogy az ajánlatban foglalt formák valamelyike alapján megkötendő megállapodásra irányuló tárgyalások 1973. augusztus 1-jétől kezdődjenek meg. A Közösség ennek megfelelően az első forma alapján történő tárgyalást választó független nemzetközösségi országokat felkéri arra, hogy a társult afrikai és malgas államokkal együtt vegyenek részt az 1969. július 29-én aláírt egyezményt követő új egyezmény tárgyalásain.

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes